**ANEXA Nr. 13 la STATUTUL COMUNEI POIANA MĂRULUI**

**Lista cu denumirea înfrățirilor, cooperărilor sau asocierilor încheiate de COMUNA POIANA MĂRULUI**

**ASOCIERI**

**1.** **Comuna Poiana Mărului este un membru activ al Asociației Comunelor din România.**

Primarul comunei participă activ la elaborarea documentelor de politici publice ale asociației. Comuna Poiana Mărului este membru în Asociaţia Comunelor din România – Filiala judeţeană Brașov. Misiunea Asociaţiei este de a realiza o uniune mai strânsă între comunele din România promovând idealurile şi principiile prevăzute în Carta europeană a autonomiei locale. Obiectivele Asociației reprezentate și susținute de Comuna Poiana Mărului, sunt:

➢ participarea activă la îmbunătăţirea cadrului legislativ care vizează interesele comunelor prin realizarea unui parteneriat activ şi constant cu administraţia publică judeţeană şi administraţia publică centrală;

➢ implementarea strategiilor şi a programelor pentru stimularea dezvoltării sociale şi economice, echilibrate şi durabile a mediului rural, în vederea eliminării accelerate a diferenţelor de civilizaţie faţă de mediul urban;

➢ mobilizarea la activităţi pentru formarea şi perfecţionarea aleşilor locali şi a funcţionarilor publici care să confere administraţiei publice locale eficienţă şi dinamică;

➢ atragerea de investiţii prin crearea de parteneriate viabile între administraţia publică locală a comunelor, societatea civilă şi mediul de afaceri;

➢ reprezentarea unitară a intereselor comunelor în raporturile cu administraţia publică centrală, organizaţii neguvernamentale şi terţi de pe plan intern şi internaţional.

**2.** **Comuna Poiana Mărului este membră a Asociației de Dezvoltare Intercomunitară ISO MEDIU.**

Asociația este constituită în scopul reglementării, înființării, organizării, finanțării, exploatării, monitorizării și gestionării în comun a Serviciului de Salubrizare pe raza de competență a unităților administrativ teritoriale, precum și realizarea în comun a unor proiecte de investiții publice de interes zonal sau regional, destinate înființării, modernizării și/sau dezvoltării, după caz, a sistemelor de utilități publice aferente Serviciului pe baza Strategiei de Dezvoltare a Serviciului, în conformitate cu prevederile legislației europene și naționale.

**3. Comuna Poiana Mărului este membru fondator al Asociației de Dezvoltare Intracomunitară Poiana Mărului-Holbav.**

Constituită în scopul colaborării între cele două entități pe principii de eficienţă, eficacitate şi economicitate pentru organizarea şi exercitarea activităţii de control, inspecţie, urbanism şi amenajarea teritoriului. Activitatea se desfășoară prin intermediul personalulului angajat al asociatiei, care va exercita prerogativele de putere publică putând semna documentaţiile, procesele-verbale, avizele, certificatele şi autorizaţiile emise sau întocmite în numele Primăriei Poiana Mărului.

**4. Comuna Poiana Mărului este membră în Asociația Răsăritul Țării Făgărașului.**

Asociația GAL Răsăritul Țării Făgărașului (GAL RTF) formată din parteneri publici, parteneri privați și societăți civile, a elaborat o Strategie de Dezvoltare Locală și a depune eforturi pentru obținerea unor finanțări nerambursabile.

Implementarea cu succes a strategiei și absorbția fondurilor obținute depinde în mare măsură de implicarea fiecărui partener. Strategia de Dezvoltare Locală se bazează în primul rând pe cooperare, pe parteneriate strategice puternice între actorii locali.

**5. Comuna Poiana Mărului este membră în Agenția de Dezvoltare Durabilă a Județului Brașov.**

Politica de dezvoltare regională este una din politicile cele mai importante şi cele mai complexe ale Uniunii Europene, statut ce decurge din faptul că, prin obiectivul său de reducere a disparităţilor economice şi sociale existente între diversele regiuni ale Europei, acţionează asupra unor domenii semnificative pentru dezvoltare, precum creşterea economică şi sectorul IMM, transporturile, agricultura, dezvoltarea urbană, protecţia mediului, ocuparea şi formarea profesională, educaţia, egalitatea de gen. Concepută ca o politică a solidarităţii la nivel european, politica regională se bazează în principal pe solidaritate financiară, adică pe redistribuirea unei părţi din bugetul comunitar realizat prin contribuţia statelor membre către regiunile şi grupurile sociale mai puţin prospere. Politica de dezvoltare regională are un pronunţat caracter instrumental, iar prin fondurile sale de solidaritate (Fondul de coeziune, Fondurile structurale, Fondul de solidaritate) contribuie la finanţarea altor politici sectoriale – politica agricolă, politica socială, politica de protecţie a mediului.

**6. Comuna Poiana Mărului este membră în Asociația Ținutul Bârsei**

Teritoriul ȚINUTUL BÂRSEI este localizat în județele Brașov și Covasna, în interiorul unei aglomerări urbane definită de municipiul Sfântu Gheorghe (la nord) și axa urbană Brașov – Ghimbav – Codlea (la sud). Din punct de vedere geografic, teritoriul este situat la aproximativ 45043’ latitudine Nordică si 250 30’ longitudine estică. Localitățile ce fac parte din ȚINUTUL BÂRSEI sunt Hărman, Sânpetru, Bod, Hălchiu, Feldioara, Crizbav, Dumbrăvița, Cristian, Vulcan, Șinca, Poiana Mărului, Hăghig, Vâlcele și orașul Ghimbav. Asociația ȚINUTUL BÂRSEI deruleaza acțiuni/proiecte de cooperare cu organizații similare implicate în procesul de dezvoltare rurală. Parteneriatul are o componență preponderent privată. Chiar și așa, există o reprezentare relativ echilibrată a membrilor publici, membrilor privați din sectorul privat și organizații non guvernamentale. Astfel, teritoriul Ținutul Bârsei include 14 localități dintre care 13 rurale și 1 urbană (orașul Ghimbav). Parteneriatul include: • 15 organizații publice. În această categorie sunt incluse cele 14 autorități publice locale reprezentând cele 14 localități precum și 1 asociație de dezvoltare intercomunitară – Agenția Metropolitană pentru Dezvoltare Durabilă Brașov. Această organizație nu acoperă teritoriul ȚINUTUL BÂRSEI ci un teritoriu extins de 18 localități incluzând 3 municipii și 4 orașe. Din cele 14 localități ce alcătuiesc teritoriul Ținutul Bârsei, doar 9 sunt membre în Agenția metropolitană pentru Dezvoltare Durabilă Brașov. Deși Agenția metropolitană pentru Dezvoltare Durabilă Brașov este o asociație înființată conform OG 26, faptul că membrii sunt autorități publice a făcut ca în cadrul prezentei strategii, organizația să fie încadrată în categoria partenerilor publici. • 15 organizații non guvernamentale. O parte din aceste organizații au sediul în teritoriul Ținutul Bârsei (11) în timp ce 4 organizații non guvernamentale își au sediul în Municipiul Brașov și Municipiul Sfântu Gheorghe (adiacente teritoriului Ținutul Bârsei) Aceste organizații au desfășurat / desfășoară activități în cadrul comunităților din teritoriul Ținutul Bârsei și contribuie la dezvoltarea locală. • 30 de organizații private (comerciale) dintre care 25 de societăți cu răspundere limitată (SRL), 4 Întreprinderi individuale (ÎI) și 1 Societate Cooperatistă. Aceste organizații reprezintă atât sectorul de producție agricolă și zootehnică, sectorul de prelucrare a produselor agricole / zootehnice cât și firme din sectorul non agricol (atât activități productive cât și servicii).